gaya rin ng dating pagsusumigasig, higit pa kung mangyayari, dinaan ng binata ang mga taong pag aaral ng facultad, at mula pa sa ikatlong taon ay nanggamot na siya, na pinalad naman, bagay na hindi lamang pagsisimula ng isang magandang haharapin kundi nagbibigay din naman sa kaniya ng sapat na gugugulin upang makapagbihis ng mainam inam at makapag ipon pa ng kaunti. ang taong itoy siyang huling taon ng kaniyang pag aaral at sa loob ng dalawang buwan na lamang ay medico na siya, uuwi na sa kaniyang bayan, pakakasal kay juliana at mamumuhay silang maligaya. ang pagtatamo niya ng licenciatura ay hindi lamang tiwasay niyang inaantay kun di inaasahan pa niyang magiging maningning na pinakaputong ng kaniyang kabuhayan sa pag aaral. siya ang natakdaang bibigkas ng talumpating pagpapasalamat sa pagsusuot ng muceta, at nakikinikinita na niyang siyay nasa gitna ng paraninfo, sa harap ng lahat ng nangagtuturo, at siya ang pinagtitinginanan at pinakikinggan ng madla.